বাতিল ১০৮ লোকাল, শিয়ালদহ-বারুইপুর শাখায় যাত্রী ভোগান্তি চরমে

কলকাতা: শুক্রবার রাত থেকে শিয়ালদহ শাখায় (Sealdah Division) একগুচ্ছ লোকাল ট্রেন (Local Train) বাতিল করেছে রেল। তার জেরে শনিবার সকাল থেকে ভোগান্তি শুরু যাত্রীদের। বালিগঞ্জ ও কাঁকুড়গাছি স্টেশনে ইন্টারলকিংয়ের কাজের জন্য প্রায় ১০৮ট্রেন বাতিল (108 Local Trains Cancelled) করা হয়েছে। বাতিলের তালিকায় সবচেয়ে বেশি রয়েছে বারুইপুর লোকাল। সে তুলনায় ডায়মন্ড হারবার, নামখানা, লক্ষীকান্তপুর লাইনে খুব বেশি লোকাল ট্রেন বাতিল হয়নি। ট্রেন বাতিল থাকায় সরস্বতী পুজোর আগের দিন ব্যাপক চাপ এই শাখায়। এদিন সকাল থেকেই একাধিক স্টেশনে উপচে পড়ছে ভিড়।

আরও পড়ুন: দাম কমল এলপিজি সিলিন্ডারের, কলকাতায় কত?

শনিবার স্টেশনে স্টেশনে উপচে পড়েছে যাত্রীদের ভিড়। কেউ যাচ্ছিলেন অফিসে, তো কেউ যাচ্ছিলেন জরুরি কাজে, একাধিক ট্রেন বাতিলের জেরে দীর্ঘক্ষণ প্ল্যাটফর্মে দাঁড়িয়ে থাকতে হল যাত্রীদের। কিন্তু, ট্রেনই না থাকায় শেষ পর্যন্ত অন্য পথ ধরতে হচ্ছে সিংহভাগ মানুষকে। বারুইপুর স্টেশনে ডায়মন্ড হারবার লোকাল ঢুকতেই উপচে পড়ে যাত্রীদের ভিড়। অনেকে ভিড় ঠেলে ট্রেন উঠতেই পারলেন না। ট্রেনে ওঠার জন্য এমন ঠেলাঠেলি শুরু হয়, প্ল্যাটফর্মে পড়ে যাওয়ার অবস্থা। অনেক যাত্রী উঠতে না পেরে ক্ষোভে ফেটে পড়েন। তাঁদের বক্তব্য, প্রায়ই বিভিন্ন লাইনে লোকাল ট্রেন বাতিল করা হয়। বলা হয়, আরও ভালো পরিষেবা দিতেই সাময়িক ভোগান্তি। যাত্রীদের প্রশ্ন, তার পরও তো রোজই ট্রেন লেট, বাতিল লেগে থাকে। যদিও রেলের দাবি, যাত্রীদের আরও ভালো পরিষেবা দিতেই সাময়িক ভোগান্তি হচ্ছে।

অন্য খবর দেখুন